**ÁFA-nyilatkozat**

|  |
| --- |
| **PÁLYÁZÓ ADATAI** |
| Pályázó neve: |  |
| Pályázó nyilvántartási száma: |  |
| Pályázó adószáma: |  |
| Pályázó székhelye: |  |
| Pályázó képviselője:  |  |

Alulírott Pályázó, a **MOL – Új Európa Alapítvány** (nyilvántartási száma: 01-01-0013160; székhelye: 1027 Budapest, Kacsa utca 11.; a továbbiakban: **Alapítvány** vagy **Támogató**) részére, büntetőjogi felelősségem tudatában ezúton nyilatkozom, hogy a pályázat tárgyát képező tevékenység vonatkozásában az általános forgalmi adó vagy annak megfelelő helyi forgalmi adó tekintetében[[1]](#footnote-1) (továbbiakban összefoglalóan „ÁFA”): **(Az alábbi öt pontból a megfelelő bekarikázandó)**

**1.** Nem vagyok alanya az ÁFÁ-nak. Az elszámolásnál az ÁFÁ-val növelt (bruttó) összeg kerül figyelembevételre. Kijelentem, hogy a támogatási szerződés mellékletét képező költségvetésben az ÁFÁ-t tartalmazó összeget szerepeltetem és az elszámolásnál az ÁFÁ-val növelt (bruttó) összeg kerül figyelembevételre.

**2.** Alanya vagyok az ÁFÁ-nak, de a támogatásból finanszírozott projektem kapcsán ÁFA levonási jog nem illet meg (tárgyi mentes tevékenységet vagy adólevonási joggal nem járó tevékenységet végzek). Kijelentem, hogy a támogatási szerződés mellékletét képező költségvetésben az ÁFÁ-t tartalmazó összeget szerepeltetem és az elszámolásnál az ÁFÁ-val növelt (bruttó) összeg kerül figyelembevételre.

**3.** Alanya vagyok az ÁFÁ-nak, a pályázatban megjelölt tevékenységgel kapcsolatban felmerült költségeimhez kapcsolódó ÁFÁ-ra vonatkozóan adólevonási jog illet meg. Kijelentem, hogy a támogatási szerződés mellékletét képező költségvetésben az ÁFÁ-t nem tartalmazó összeget szerepeltetem és az elszámolásnál az ÁFA nélküli (nettó) összeg kerül figyelembevételre.

**4.** Alanya vagyok az ÁFÁ-nak, de a támogatásból finanszírozott szerződéshez kapcsolódóan nem élhetek az ÁFÁ-ra vonatkozó adólevonási jogommal. Vállalom, hogy a pályázatban megjelölt tevékenységgel kapcsolatban felmerült költségeket tételesen elkülönítem és az ezekhez kapcsolódó ÁFÁ-ra vonatkozó adólevonási jogommal nem élek, sem a tevékenység megkezdésekor, sem a szerződés érvényességi időtartamán belül. Kijelentem, hogy a támogatási szerződés mellékletét képező költségvetésben az ÁFÁ-t tartalmazó összeget szerepeltetem és az elszámolásnál az ÁFÁ-val növelt (bruttó) összeg kerül figyelembevételre.

**5.** Alanya vagyok az ÁFÁ-nak és a támogatási szerződéshez kapcsolódóan kétféle módszerrel mutatom be a levonható és a le nem vonható ÁFA összegét: a levonható ÁFA esetében a nettó összegek kerülnek figyelembevételre; azon számlák esetében, amelyeknél nincs ÁFA levonás, ott pedig a bruttó összegek kerülnek dokumentálásra a számlaösszessítő releváns részében.

Kötelezettséget vállalok arra, hogy amennyiben a jelen nyilatkozat tartalmában, illetve az abban szereplő adatokban bármilyen változás következik be, arról haladéktalanul, de legkésőbb a változást követő 5 munkanapon belül, írásban tájékoztatom a Támogatót. Tudomásul veszem, hogy a tájékoztatás elmaradásából vagy késedelméből eredő esetleges károkért helytállási kötelezettséggel tartozom a Támogató felé.

Tudomásul veszem, hogy amennyiben az ÁFA fordított adózási rendszere szerint a termék beszerzőjeként, illetve a szolgáltatás igénybevevőjeként kötelezett vagyok az ÁFA megfizetésére, továbbá e körben ÁFA levonási joggal nem rendelkezem, az érintett ügylet(ek)ről a beszámoló mellékletét képező nyilatkozaton külön számot adok és az ügylet(ek)et alátámasztó bizonylatokat elkülönítetten nyújtom be.

Tudomásul veszem, hogy az intézkedés keretében nem jogosultak támogatásra azok az adók, melyek bármilyen egyéb eszközzel, bármely hatóságtól visszaigényelhetők, visszatéríthetők vagy ellentételezhetők és nyilatkozatomat ennek tudatában teszem.

Hozzájárulok ahhoz, hogy a Támogató a támogatási eljárás lefolytatása érdekében az ÁFÁ-ra vonatkozó nyilatkozatban szereplő adataimat a hatályos jogszabályokban foglalt rendelkezéseknek megfelelően felhasználja.

Tudomásul veszem, hogy amennyiben pénzügyi támogatás vagy más gazdasági előny megszerzése végett valótlan tartalmú nyilatkozatot teszek, illetve valótlan tartalmú, hamis okiratot használok fel, az akár büntetőjogi felelősségre vonásomat is eredményezheti.

Tudomásul veszem, hogy az általam, illetve a képviselőm által az eljárás bármely szakában tett valótlan, hamis adatszolgáltatás, vagy ilyen tartalmú nyilatkozattétel esetén a Támogató a támogatási összeg visszatartására, illetve a kifizetett támogatás kamatokkal együtt történő behajtása iránt szükséges (jogi) lépések megtételére jogosulttá válik, és aziránt haladéktalanul intézkedik.

Tudomásul veszem, hogy a Támogató az ÁFÁ-val kapcsolatos jogállásomra vonatkozóan további nyilatkozatot, információt kérhet, e körben vállalom, hogy a Támogatóval együttműködöm.

Kelt:

Pályázó cégszerű aláírása

1. Határon túli tevékenységek esetében (mindig az adott országra érvényes ÁFA szabályok alapján) pl.:

Román Köztársaság esetén „taxa pe valoarea adaugata (TVA)”

Ukrajna esetén „podatok no dodanu vartist (PDV)”

Szerb Köztársaság esetén „porez na dodatu vrednost (PDV)”

Szlovák Köztársaság esetén „dan z pridanej hodnoty (DPH)” vagy azok mindenkori megfelelői. [↑](#footnote-ref-1)